wickkiey/tamil-wikipedia-chunked huggingface dataset:
# சத்தியன் மகாலிங்கம்

## திரைப்பட விவரம்

### பாடிய பாடல்கள்

கீழ்க்காண்பவை, சத்தியன் பாடிய வெற்றிப் பாடல்களின் பட்டியலாகும். இது முழுமையான பட்டியல் அல்ல.  
| இசையமைப்பாளர் |  |  |  |  |
| --- | --- | --- | --- | --- |
| 2004 | "கலக்கப் போவது யாரு" | *வசூல்ராஜா எம்.பி.பி.எஸ்* | பரத்வாஜ் |  |
| 2005 | "சில் சில் சில் மழையே" | *அறிந்தும் அறியாமலும்* | யுவன் சங்கர் ராஜா |  |
| 2006 | "ஸ்டார் ஓட்டல்" | *வட்டாரம்* | பரத்வாஜ் |  |
| 2007 | "குல்லா குல்லா" | *முனி* | பரத்வாஜ் |  |
| 2008 | "யாகு யாகு" | *ஏகன்* | யுவன் சங்கர் ராஜா |  |
| 2008 | "தோஸ்த் படா தோஸ்த்து" | *சரோஜா* | யுவன் சங்கர் ராஜா |  |
| 2008 | "கனவிலே" | *நேபாளி* | சிறீகாந்து தேவா |  |
| 2010 | "அட பாஸ் பாஸ்" | *பாஸ் என்கிற பாஸ்கரன்* | யுவன் சங்கர் ராஜா |  |
| 2010 | "குப்பத்து இராசாக்கள்" | *பாணா காத்தாடி* | யுவன் சங்கர் ராஜா |  |
| 2011 | "அவனப் பத்தி" | *அவன் இவன்* | யுவன் சங்கர் ராஜா |  |
| 2011 | "பப்பராயுடு" | *பஞ்சா* | யுவன் சங்கர் ராஜா |  |
| 2012 | "ஆம்பளைக்கும் பொம்பளைக்கும்" | *கழுகு* | யுவன் சங்கர் ராஜா |  |
| 2012 | "தீயே தீயே" | *மாற்றான்* | ஹாரிஸ் ஜயராஜ் |  |
| 2012 | "அடிக்கடி முடி" | *பொன்மாலைப் பொழுது* | சி. சத்யா |  |
| 2012 | "பொடி வச்சு பிடிப்பேன்" | *அட்டகத்தி* | சந்தோஷ் நாராயணன் |  |
| 2012 | "தூரத்தில் உன்னைப் பார்த்தா" | *வேட்டையாடு விளையாடு* | கார்த்திக் ராஜா |  |
| 2012 | "கண்ணாலே கடிதம்" | *தேனி மாவட்டம்* | வெசுலி |  |
| 2013 | "உள்ளத நான் சொல்ல" | *கேடி பில்லா கில்லாடி ரங்கா* | யுவன் சங்கர் ராஜா |  |
| 2013 | "இரத்தத்தின் நுரையே" | *மதில் மேல் பூனை* | கணேஷ் இராகவேந்திரா |  |
| 2013 | "ஆகாயம் பூமிக்கெல்லாம்" | *6 கேன்டில்சு* | சிறீகாந்து தேவா |  |
| 2013 | "பாய் பிரண்டு" | *6 கேன்டில்சு* | சிறீகாந்து தேவா |  |
| 2013 | "எப்படி என்னுள்" | *நுகம்* | டி. ஜே. கோபிநாத் |  |
| 2013 | "ஓ லா லா" | *நாடி துடிக்காதடி* | இளையராஜா |  |
| 2013 | "குட்டிப் புலி" | *துப்பாக்கி* | ஹாரிஸ் ஜயராஜ் |  |
| 2014 | "உயிரின் மேலொரு உயிர்வந்து" | *வடகறி* | யுவன் சங்கர் ராஜா |  |
| N/A | "லக லக ரசினி" | *ஆச்சரியங்கள் அன்லிமிட்டெடு* | கணேஷ் இராகவேந்திரா |  |
| NA | "மினு மினுக்கும்" | *துள்ளி எழுந்தது காதல்* | சசி |  |
| NA | "உன்னை விட்டு" | "படம் பார்த்து கதை சொல்" | கணேஷ் இராகவேந்திரா |  |
| NA | "தோடா மச்சி" | "கோட்டை'' | டி. விசய் | } |
# சத்தியன் மகாலிங்கம்

## வெளியிணைப்புகள்

-
# எடித் கெல்மன்

**எடித் கெல்மன்** *(Edith Kellman)* (ஏப்பிரல் 4, 1911, வால்வர்த், விசுகான்சின் – மே 11, 2007, வால்வர்த், விசுகான்சின்) ஓர் அமெரிக்க வானியலாளர் ஆவார். இவர் யெர்க்கேசு உடுக்கண வகைபாட்டு முறைக்காகப் பெயர்பெற்றவர். இது MKK அமைப்பு எனவும் வழங்கப்படுகிறது.
# எடித் கெல்மன்

## இளமையும் கல்வியும்

இவர் 1911 ஏப்பிரல் 4 இல் விசுகான்சினில் உள்ள வால்வர்த்தில் பிறந்தார். இவரது தந்தையார் உலூத்விக் ஆவார். இவரது தாயார் எலன் இலாவெண்டெர் கெல்மன் ஆவார்.
# எடித் கெல்மன்

## வாழ்க்கைப்பணி

இவர் யெர்க்கேசு வான்காணகத்தில் ஒளிப்பட உதவியாளராகப் பணிபுரிந்தார்.இங்கு இவர் வில்லியம் மார்கனுடனும் பிலிப் கெனானுடனும் இணைந்து யெர்க்கேசு விண்மீன் வகைபாட்டு முறையை உருவாக்கினார். அந்த வான்காணகத்தை விட்டு சென்றதும், வில்லியம் பே உயர்நிலைப் பள்ளியில் கணிதவியல் கற்பித்தார்.
# கே. எஸ். பகவான்

**கே.எஸ். பகவான்** என்பவர் இந்தியப் பகுத்தறிவாளர், கன்னட எழுத்தாளர், மொழிபெயர்ப்பாளர் மற்றும் ஒய்வு பெற்ற பேராசிரியர் ஆவார். இந்துமத புராணங்கள் பற்றியும் இந்திய நாகரீகம் பண்பாடு பற்றியும் நூல்கள் எழுதியுள்ளார். ஆங்கில நாடக மேதை வில்லியம் சேக்சுபியரின் படைப்புகளான ஜூலியஸ் ஸீஸர் ஹாம்லெட் ஆகியவற்றை மொழிபெயர்த்துள்ளார். இவர் பல விருதுகளைப் பெற்றுள்ளார்.
# கே. எஸ். பகவான்

## படிப்பும் பணிகளும்

மைசூர் பல்கலைக் கழகத்தில் ஆங்கில மொழியில் முதுகலைப் பட்டம் பெற்ற கே எஸ் பகவான் மைசூரில் உள்ள மகாராஜா கல்லூரியில் ஆங்கில ஆசிரியராகப் பணி புரிந்தார். அக்காலத்தில் எழுத்தாளராகவும் மொழிபெயர்பாளராகவும் ஆனார். 8 ஆம் நூற்றாண் டில் வாழ்ந்த ஆதி சங்கராச்சாரியாரின் பிற்போக்குத் தத்துவம் என்ற பெயரில் நூல் ஒன்றை எழுதினார். சாதிய அமைப்பு, பெண்களுக்குக் கல்வி மறுப்பு, ஒடுக்கப்பட்டோர் தாழ்த்தப்பட்டோர் ஆகியவற்றின் மீது சங்கராச்சாரியார் கொண்டிருந்த நிலைப்பாடு மற்றும் இந்துக்கள் புத்தர் விகார்களை இடித்த வரலாறு போன்றவற்றை அந்த நூலில் பகவான் எழுதினார். இதன் காரணமாக இந்து மத ஆதரவாளர்கள் இவரைக் கண்டித்தனர். இவருடைய உயிருக்கும் அச்சுறுத்தல் ஏற்பட்டது. மேலும் பல நூல்களை கன்னடத்தில் படைத்தார். வில்லியம் சேக்சுபியரின் ஆங்கில நாடகங்களான மெர்ச்சண்ட் ஆப் வெனிஸ் ஜூலியஸ் ஸீஸர் ஹாம்லெட் ஒதெல்லோ போன்றவற்றைக் கன்னடத்தில் மொழி ஆக்கம் செய்தார்.
2013 ஆம் ஆண்டுக்குரிய கருநாடக சாகித்திய அகாதமி வாணாள் சாதனை விருதுக்கு இவர் தேர்ந்தெடுக்கப்பட்டார்.
# கே. எஸ். பகவான்

## விருதுகள்

- காவ்யானந்த விருது (1982)
- குவெம்பு பரிசு (1985)
- ராஜ்யோத்சவ பிரசாஸ்தி (1999)
- நாட சேதன விருது (2003)
- கவிஞர் குவெம்பு நூறறாண்டு விருது (2004)
- கர்நாடக நாடக அகாதமி விருது (2007)
- குவெம்பு விருது (2011)
- சூன்ய பிட பிரசாஸ்தி (2011)
- சாகித்திய கலாரத்ன விருது (2011)
- கர்நாடக சாகித்திய அகாதமி விருது (2013)
- லோகாயதா விருது (2014)
- கர்நாடக கிரந்தி ரத்ன விருது (2015)
# கிளேர் எல்லன் மேக்சு

**கிளேர் எல்லன் மேக்சு** *(Claire Ellen Max)* (பிறப்பு: செப்டம்பர் 29, 1946) சாந்தா குர்ரூசில் உள்ள கலிபோர்னியா பல்கலைக்கழகத்தில் வானியல், வானியற்பியல் பேராசிரியராக உள்ளார். இவர் இலிக் வான்காணகத்தோடும் இணைந்துள்ளார். இவர் அப்பல்கலைக்கழகத்தின் தகவமைப்பு ஒளியியல் மையத்தின் இயக்குநரும் ஆவார் . இவர் 1968 இல் வானியலில் கலையிளவல் பட்டத்தை ஆர்வார்டு பல்கலைக்கழகத்தில் இருந்து பெற்றார். இவர் 1972 இல் பிரின்சுடன் பல்கலைக்கழகத்தில் வானியற்பியலில் முனைவர் பட்டமும் பெற்றார்.
# விக்கிப்பீடியா:Statistics/weekly/18-Mar-2018
# இந்தியக் குடியுரிமை

இந்திய அரசியலமைப்புச் சட்டம்
இந்திய அரசியலமைப்புச் சட்டத்தில் **குடியுரிமை** குறித்து அரசியல் சட்ட பிரிவுகள் 5 முதல் 11 வரை விளக்குகின்றன.  
இந்திய அரசியலமைப்புச் சட்டத்தில் குடியுரிமை என்பது வரையறுக்கப்படவில்லை. குடிமகனுக்குக் கிடைக்கும் உரிமை குடியுரிமையாகும். குடிமகன் என்பவன் அரசாங்கத்தின் சட்ட திட்டங்களுக்குக் கட்டுப்பட்டு நடக்க வேண்டும். இதற்காக அவனுக்கு சில உரிமைகளும் வழங்கப்பட்டுள்ளன. குடிமக்களுக்கு வழங்கப்படும் அனைத்து அரசியல் உரிமைகளும் குடிமக்கள் அல்லாதவருக்கு வழங்கப்படமாட்டாது.  
குடிமகன் மட்டுமே வாக்காளராக இருக்க முடியும். நாட்டில் உயர்ந்த பதவிகளான குடியரசுத் தலைவர், குடியரசுத் துணைத்தலைவர் போன்ற பதவிகளுக்கு குடிமக்கள் மட்டும் தான் வரமுடியும். இந்திய அரசியலமைப்புச் சட்டத்தின் பிரிவுகள் 5 முதல் 11 வரை குடிமக்களைப் பற்றிக் கூறுகிறது.
# இந்தியக் குடியுரிமை

## இந்திய குடியுரிமை சட்டம் 1955

இந்திய அரசியலமைப்புச் சட்டம் பிரிவு 11 குடியுரிமை குறித்த சட்டம் இயற்றுவதற்கு வகை செய்கிறது. இதனடிப்படையில் பாராளுமன்றம் இந்தியக் குடியுரிமை சட்டம் 1955 ஐ இயற்றியது. இந்திய அரசியலமைப்புச் சட்டம் இயற்றப்பட்ட காலத்திற்கு முன்பு இந்தியாவில் குடியிருந்தவர்களுக்கு குடியுரிமை வழங்குவதற்கு இந்திய அரசியல் அமைப்பு சட்டம் வகை செய்கின்றது. அரசியல் சட்டம் இயற்றப்பட்ட பின் குடியுரிமை வழங்குவது குறித்து இந்தியக் குடியுரிமை சட்டம் 1955 வகை செய்கின்றது.
# இந்தியக் குடியுரிமை

## அரசியலமைப்புச் சட்டம் இயற்றிய தேதியில் குடியுரிமை வழங்குவது

அரசியலமைப்புச்சட்டம் 1950 ஆம் ஆண்டு சனவரி மாதம் 26 ஆம் தேதி அமலுக்கு வந்தது. அன்றைய தேதியில் குடியுரிமை வழங்குவதற்கான விதிகள் பின் வருமாறு.  
1. அரசியலமைப்புச் சட்டம் பிரிவு 5 ன்படி, இந்தியாவை இருப்பிடமாகக் கொண்டவர்கள், இந்தியாவில் பிறந்திருந்தாலோ அல்லது அவரின் பொற்றோரில் ஒருவர் இந்தியாவில் பிறந்திருந்தாலோ, அவ்வாறு இருந்து, அரசியல் சட்டத் தேதிக்கு முன் ஐந்து ஆண்டுகளுகளுக்கு மேல் இந்தியாவி குடியிருந்திருந்தாலோ அவர் தகுதியுள்ளவர் ஆகிறார்.
1. பாகிஸ்தானிலிருந்து இந்தியாவிற்கு குடிபெயர்ந்தவர்கள் ஒரு சில நிபந்தனைகளுக்குட்பட்டு தகுதியுள்ளவர்கள் ஆவார்கள். (அரசியலமைப்புச் சட்டம் பிரிவு 6)
1. உரிமை கோருபவரோ அல்லது அவரது பெற்றோரோ ஒன்றுபட்ட இந்தியாவில் பிறந்து, வெளிநாட்டில் வசித்து வந்திருந்தால் குடிமகனாகக் கருதப்படுவார். ஆனால் அவர் குடியுரிமை கோரி மனு செய்தால் ஒருசில நிபந்தனைகளுக்கு உட்பட்டு குடியுரிமை வழங்கப்படும்.
# இந்தியக் குடியுரிமை

## அரசியலமைப்புச் சட்டத்திற்குப் பின் குடியுரிமை பெறுவது

### குடியுரிமை அடைதல்

1. **பிறப்பால் அடைதல்**:இந்தியக் குடியுரிமை சட்டம் 1955ன் பிரிவு 3ன் படி, அரசியல் அமைப்புச் சட்டம் செயல்படுத்தப்பட்ட தேதிக்குப் பின் இந்தியாவில் பிறந்திருக்க வேண்டும். இவர் பிறப்பால் இந்தியக் குடிமகனாவார்.
1. **மரபுவழிக் குடியுரிமை**:இந்தியக் குடியுரிமை சட்டம் பிரிவு 4 இதற்கு வகை செய்கின்றது. ஒருநபர், 26.01.1950 க்குப் பின்போ அல்லது 1992 ஆம் ஆண்டு திருத்தப்பட்ட இந்தியக் குடியுரிமை சட்டத்திற்கு முன்போ வெளிநாட்டில் பிறந்திருந்து அவருடைய தந்தை இந்தியக் குடிமகனாக இருந்தால், அவர் மரபுவழியில் குடியுரிமை பெற தகுதி உள்ளவர்.
1. **பதிவு செய்தல்**:மேலே கூறிய சட்டம் பிரிவு 5 இதற்கு வகை செய்கிறது
1. இந்தியாவில் வழக்கமான குடியிருப்பைக் கொண்ட இந்திய வழித்தோன்றல்கள் தங்கள் பதிவு செய்து கொள்ளலாம். பதிவு செய்வதற்கு ஐந்து ஆண்டுகளுக்கு முன்பு வரை இந்தியாவில் குடியிருந்திருக்க வேண்டும்.
1. ஒன்றுபட்ட இந்தியாவிற்கு வெளியில் தங்கியிருந்த இந்திய வம்சாவழியினரும் பதிவு செய்து கொள்ளலாம்.
1. இந்தியாவில் குடியிருந்து வருபவர்கள், இந்தியக் குடிமக்களை மணந்து கொண்டாலும் பதிவு செய்து கொள்ளலாம். ஆனால் மனு அளிப்பதற்கு ஐந்து ஆண்டுகள் முன்பு வரை இந்தியாவில் குடியிருந்திருக்க வேண்டும்.
1. இந்திய குடிமக்களின் தகுதி வயது அடையாத (minor) குழந்தைகள் பதிவு செய்தல் மூலம் குடியுரிமை பெறலாம்.
1. இந்தியக் குடியுரிமைச் சட்டம் முதலாம் அட்டவணையில் குறிப்பிட்டுள்ள நாட்டினர், தகுதி வாய்ந்த வயதினை அடைந்த பின்பு பதிவு செய்து கொள்ளலாம்.
# இந்தியக் குடியுரிமை

## வெளிநாட்டினர் குடியுரிமை கோரிப் பெறுதல்

இந்தியக் குடியுரிமைச் சட்டம் முதலாம் அட்டவணையில் குறிப்பிடப்படாத நாட்டைச் சேர்ந்தவர், தேவையான தகுதிகள் பெற்றிருந்தால் அரசிற்கு மனுசெய்து குடியுரிமை கோரலாம்.
# இந்தியக் குடியுரிமை

## இந்திய நாட்டின் எல்லையை விரிவாக்குவதினால் குடியுரிமை

இந்திய நாட்டின் எல்லை விரிவாக்கத்தினால் அப்பகுதியில் வாழும் மக்கள் குடியுரிமைக்கு தகுதியானவர்கள் ஆகின்றனர். இந்திய அரசு இது குறித்த அறிக்கையை அரசிதழிலில் வெளியிட வேண்டும். இந்தியக்குடியுரிமை சட்டத்தின் 7 வது பிரிவு இதற்கு வகை செய்கிறது.
# குடிபதி வெங்கடாசலம்

**குடிபதி வெங்கடாசலம்** (**Gudipati Venkata Chalam) (1894-1979)** என்பவர் தெலுங்கு எழுத்தாளர் மற்றும் தத்துவ அறிஞர் ஆவார். தெலுங்கு எழுத்துலகில் குறிப்பிடத்தகுந்த ஆளுமைகளில் ஒருவராகக் கருதப்படுகிறார்.  
இவருடைய பெரும்பான்மையான படைப்புகள் பெண்ணியம் பற்றியதாகும். குறிப்பாக பெண்கள் தங்கள் குடும்பம் மற்றும் அவர்களது நெருங்கியவர்கள் போன்றவர்களிடம் இருந்து உடல்ரீதியாகவும்,உளவியல் ரீதியாகவும் எவ்வாறு இடர்பாடுகளைச் சந்திக்கிறார்கள் என்பதைப் பற்றி இவரின் படைப்புகள் தெளிவாக விளக்குகிறது. மேலும் அவர் பெண்கள் எவ்வாறு இந்தப் பிரச்சினைகள் அனைத்தையும் நிச்சயம் எதிர்கொள்வார்கள் என்ற தனது நம்பிக்கையையும் விளக்குகிறார். இவரின் தத்துவார்த்த விளக்கங்களை தனக்கே உரித்தான பாணியில் எழுதியுள்ளார்.
# குடிபதி வெங்கடாசலம்

## வாழ்க்கை

1972 ஆம் ஆண்டில் வெளிவந்த அவருடைய சலம் எனும் சுயசரிதை நூலிலிருந்துதான் அவரைப் பற்றி அறிய முடிகிறது. அதில் அவரது தந்தை எவ்வாறு துன்புறுத்தினார் என்பதனையும், திருமணத்திற்குப் பின்னும் தனது தாய் அவருடைய தாயின் வீட்டில் வைத்து தனது கணவனுடன் குடும்பத்தை தொடங்கியது பற்றியும் அதற்காக அவர் பட்ட துன்பங்களையும் , அவமானங்களையும் அதில் குறிப்பிட்டுள்ளார். அவர் ஏன் சுயசரிதை எழுதினார் என்பதற்கான விளக்கத்தையும் அவரே குறிப்பிட்டுள்ளார்.  
சுயசரிதைகள் எழுதுவதை நான் வெறுக்கிறேன். சுயசரிதை எழுதுவதன் மூலமாக நானும் ஒரு முக்கியமான நபர் என்பதனை மறைமுகமாக அனைவருக்கும் தெரிவிப்பது நானே சுய விளம்பரம் செய்வது போல் ஆகி விடும் எனக் கூறுகிறார். மேலும் நான் இந்த சமுதாயத்திற்கு பல நல்ல செயல்களை செய்துள்ளதாகவும், நான் இதை அவர்களிடம் தெரிவிக்கவில்லை எனில் என்னைப் பற்றி சமுதாயத்திற்கு தெரியாமல் போகும் சூழ்நிலை ஏற்படும்.இதனால் சமுதாயத்திற்கு ஏதேனும் இழப்புகள் ஏற்படவா போகிறது?.நான் ஏன் பிறந்தேன்? சரி நான் பிறந்துவிட்டேன் நான் ஏன் சுற்றுச் சூழலை மாசுபடுத்தாமல் உடனே இறக்கவில்லை? வெட்கமில்லாமல் நான் எனது கதையை எழுதுகிறேன். இது சகித்துக் கொள்ளமுடியாத செயலாகும் எனக் குறிப்பிட்டுள்ளார்.
# குடிபதி வெங்கடாசலம்

## பிறப்பு , குழந்தைப் பருவம்

குடிபதி வெங்கடாசலம் மே 18, 1894 ஆம் ஆண்டு சென்னையில், இந்தியா பிறந்தார். இவரது தந்தை கொம்முரி சம்பசிவராவ், தாய் வெங்கட சுப்பம்மா. இவரின் குழந்தைப்பருவத்தில் இவரின் தாய் வழித் தாத்தா இவரை வளர்த்து வந்தார். இவருடைய மரபுப் பெயர் கொம்முரியிலிருந்து குடிபதி என ஆனது. இவர் இந்து மதத்தை முறையாகப் பின்பற்றி வந்தார். இவரின் தந்தை தனது தாயை துன்புறித்தியது இவர் மனதில் நிலையாகப் பதிந்தது. மேலும் தனது தாயின் இளைய சகோதரியின் விருப்பத்திற்கு எதிராக கட்டாயத் திருமணம் செய்தது போன்ற நிகழ்வுகள் பெண்கள் இந்த சமூகத்தில் எவ்வாறு துன்புறுத்தப்படுகிறார்கள் என்பதனைப் பற்றி சிந்திக்க வைத்தது.
# குடிபதி வெங்கடாசலம்

## கல்வி, திருமணம்

சலம் 1911 இல் பித்தபுரம் மகாராஜ கல்லூரியில் சேர்ந்தார். அந்த சமயத்தில் ரகுபதி வேங்கட ரத்னம் நாயுடுவின் போதனைகளினால் ஈர்க்கப்பட்டார். இவர் ஆந்திராவில் பிரம்ம சமாஜத்தைத் தோற்றுவித்தவரும் சமூக செயற்பாட்டாளரும் ஆவார். பின் கலைப்பிரிவில் இளங்கலை பயில சென்னை சென்றார். கல்லூரியில் சேர்வதற்கு முன்னரே சிட்டி ரங்கனாயகம்மா என்பவரைத் திருமணம் செய்தார். இவரின் கல்லூரிப் படிப்பின் போதே தனது மனைவியின் பள்ளிப்படிப்பிற்காக கன்னிமாடத்தில் சேர்த்திருந்தார். தான் கல்லூரிக்குப் போகும் போது தன்னுடைய மிதிவண்டியில் தனது மனைவியை அழைத்துச் செல்வார். இதனை மற்றவர்கள் சற்று வேடிக்கையாகப் பார்த்தனர். ஊனுண்ணி உண்ண ஆரம்பித்த பிறகு முப்புரி நூல் அணிவதை நிறுத்திக்கொண்டார். அனைத்து சாதியினத்தவரிடமும் சமமாகப் பழகினார். அதனால் இவரை அவருடைய உறவினர்கள் தங்களுடைய வீட்டிற்குள் நுழைய அனுமதிக்கவில்லை. இவருடைய மாமியார் இறந்த போதிலும் கூட இவர்களை அனுமதிக்கவில்லை. வெளியே வைத்து தான் இவர்களுக்கு உணவு பரிமாறப்பட்டது.
# குடிபதி வெங்கடாசலம்

## புதினங்கள்

- மைதானம்
- சசிரேகா
- ஜீவித தரிசனம்
- தியாகம்
- அருணா
- அனுசுயா
# அரேபியக் குதிரை

**அரேபியக் குதிரை** என்பது, அறபுத் தீபகற்பத்தில் தோன்றிய ஒரு குதிரை இனம் ஆகும். தனித்துவமான தலை வடிவத்தையும், உயர் வால் அமைவையும் கொண்ட அரேபியக் குதிரைகள், உலகின் மிக இலகுவாக இனங்காணத்தக்க குதிரை இனங்களுள் ஒன்று. இற்றைக்கு 4500 ஆண்டுகளுக்கு முன்பே தற்கால அரேபியக் குதிரைகளை ஒத்த குதிரைகள் இருந்ததற்கான தொல்லியல் சான்றுகள் மத்திய கிழக்கில் கிடைத்துள்ளதால் இது மிகப் பழைய குதிரை இனங்களுள் ஒன்றும் ஆகும். வரலாற்றுக் காலம் முழுவதிலும், போர், வணிகம் ஆகியவற்றினூடாக உலகம் முழுதும் பரவிய அரேபியக் குதிரைகள், பிற இனங்களின் வேகம், தாங்கும் ஆற்றல், மெருகு, எலும்பு வலிமை ஆகியவற்றை மேம்படுத்துவதற்காகப் பயன்பட்டுள்ளது. இன்று, சவாரிக்காகப் பயன்படும் குதிரை இனங்கள் ஏறத்தாழ அனைத்திலும், அரேபியக் குதிரை இனத்தின் குருதிவழி உள்ளது.  
அரேபியக் குதிரை இனம் பாலைவனக் காலநிலைப் பகுதியில் உருவாகியது. நாடோடிகளான பெதூன் மக்கள் இவற்றுக்குப் பெரு மதிப்புக் கொடுத்ததுடன், கள்வரிடம் இருந்து பாதுகாத்துக் கொள்வதற்காக அவர்களது குடும்பக் கூடாரத்துக்கு உள்ளேயே அவற்றுக்கு இடம் வழங்குவதும் உண்டு. மனிதருடன் ஒத்துழைக்கத்தக்க இயல்புகளை உருவாக்குவதற்கான தெரிவு இனப்பெருக்கத்தினூடாக நல்ல பழக்க வழக்கம், விரைவாகக் கற்றுக்கொள்ளும் திறன், மகிழ்ச்சிப்படுத்துவதற்கான விருப்பு ஆகிய இயல்புகளைக் கொண்ட ஒரு இனம் உருவாகியது. சவாரி, போர் ஆகியவற்றுக்குத் தேவையான உயர்ந்த ஊக்கம், விழிப்புநிலை ஆகிய இயல்புகளும் அரேபியக் குதிரைகளுக்கு உள்ளன.  
அரேபியக் குதிரை பல்திறன்களைக் கொண்ட ஒரு இனம். பந்தயச் சவாரித் துறையில் இவ்வினம் முன்னணியில் உள்ளதுடன், தற்காலத்தில் குதிரைச் சவாரி சார்ந்த பல்வேறு விளையாட்டுத் துறைகளிலும் போட்டியிடுகின்றது. உலகின் மிகவும் விரும்பப்படும் 10 குதிரை இனங்களுள் இதுவும் ஒன்று. இவ்வினம் தற்போது, அமெரிக்க ஐக்கிய நாடுகள், கனடா, ஐக்கிய இராச்சியம், ஆத்திரேலியா, ஐரோப்பா, தென் அமெரிக்கா, அவற்றின் தாயகமான மத்திய கிழக்கு உள்ளிட்ட உலகின் எல்லாப் பகுதிகளிலும் காணப்படுகின்றது.
# அரேபியக் குதிரை

## இன இயல்புகள்

அரேபியக் குதிரைகள், மெருகேறிய ஆப்புவடிவத் தலைகளையும், அகன்ற நெற்றியையும், பெரிய கண்களையும், பெரிய மூக்குத் துளைகளையும், சிறிய முகவாய்ப் பகுதியையும் கொண்டவை. பெரும்பாலானவை குழிந்த வடிவம் கொண்டவை. பல அரேபியக் குதிரைகளுக்கு அவற்றின் கண்களுக்கு இடையே நெற்றி சிறிது புடைத்துக் காணப்படும். பெதூன்களால் *ஜிப்பா* என அழைக்கப்படும் இது நெற்றிக் காற்றறையின் கொள்ளளவைக் கூட்டுவதால், பாலைவனக் காலநிலையைத் தாக்குப் பிடிப்பதற்கு இவ்வினத்துக்கு உதவுவதாகக் கருதப்படுகிறது. சுத்தமான தொண்டைக் குழியில் அமைந்த மூச்சுக் குழலுடன் கூடிய வளைந்த கழுத்து இந்த இனத்துக்குரிய இன்னொரு இயல்பு.
# அரேபியக் குதிரை

## தோற்றம்

அரேபியக் குதிரை உலகில் மனிதனால் உருவாக்கப்பட்ட மிகப் பழைய குதிரை இனங்களுள் ஒன்று. மூதாதை இனமாகிய கீழைத்தேச துணைவகை அல்லது "முந்து அரேபியன்", நவீன அரேபியக் குதிரை இனத்தை ஒத்த கீழைத்தேச இயல்புகளோடு கூடிய குதிரை என நம்பப்படுகிறது. இவ்வாறான இயல்புகளைக்கொண்ட குதிரைகள் அரேபியத் தீபகற்பத்தில் 3500 ஆண்டுகளுக்கு முன்பே பாறை ஓவியங்களிலும், கல்வெட்டுக்களிலும் இடம்பெற்றுள்ளன. தொல்பழங்கால வரலாற்றில், பண்டைய அண்மைக் கிழக்கு முழுவதும் மெருகேறிய தலைகளுடனும், உயரமான வால் அமைவுடனும் கூடிய குதிரைகள் கலை ஆக்கங்களில், குறிப்பாக கிமு 16 ஆம் நூற்றாண்டுப் பண்டைய எகிப்தின் ஆக்கங்களில் காணப்படுகின்றன.  
அரேபியக் குதிரைகள் தொடர்பான சில அறிஞர்கள் அரேபியக் குதிரை இனம், *ஈக்குவசு கபலசு பும்பெல்லி* (equus caballus pumpelli) என்னும் தனியான துணை இனம் ஒன்றிலிருந்து உருவானதாக முன்னர் நம்பினர். ஏறத்தாழ அரேபியக் குதிரைகள் போன்ற ஆனால் முற்றும் ஒத்ததாக இல்லாத தோற்றத்தைக் கொண்ட குதிரை இனங்களுள், இந்தியாவின் மார்வாரிக் குதிரை, வட ஆப்பிரிக்காவின் "பார்ப்", மேற்காசியாவின் "அக்கல் தேக்கே", இன்று அழிந்துபோன "துர்க்கோமான் குதிரை" என்பன அடங்குகின்றன.
# டிராஃபிக் ராமசாமி (திரைப்படம்)

**டிராஃபிக் ராமசாமி** (Traffic Ramasamy) என்பது 2018 ஆம் ஆண்டில் வெளிவந்த ஓர் இந்தியத் தமிழ்த் திரைப்படம் ஆகும்.
# டிராஃபிக் ராமசாமி (திரைப்படம்)

## நடிகர்கள்

- எஸ். ஏ. சந்திரசேகர்
- ரோகிணி
- பிரகாஷ் ராஜ்
- உபசனா ஆர். சி
- ஆர். கே. சுரேஷ்
- அம்பிகா
- சேத்தன்
- இமான் அண்ணாச்சி
- சார்லஸ் வினோத்
- மோகன் வி ராமன்
- மதன் பாப்
# டிராஃபிக் ராமசாமி (திரைப்படம்)

## நடிகர்கள்

### சிறப்புத் தோற்றம்

- விஜய் ஆன்டனி
- மனோபாலா
- சீமான்
- குஷ்பூ
- எஸ். வி. சேகர்
# ஏ. ஜி. நூரனி

**ஏ. ஜி. நூரனி** (Abdul Gafoor Abdul Majeed Noorani, 16 செப்டம்பர் 1930 – 29 ஆகத்து 2024) என்பவர் இந்திய வழக்கறிஞர், வரலாற்றாளர், நூலாசிரியர் ஆவார். இந்திய உச்ச நீதிமன்றத்திலும் மும்பை உயர் நீதிமன்றத்திலும் வழக்குரைஞராக வழக்காடியவர். இந்திய அரசியல் சட்டத்தில் பரந்து பட்ட அறிவு கொண்டவர் என மதிக்கப்பட்டவர்.
# ஏ. ஜி. நூரனி

## எழுத்தாளர் மற்றும் நூலாசிரியர்

மும்பையில் பிறந்த இவர் அரசுப் பள்ளியில் பயின்று பின்னர் மும்பை அரசு சட்டக் கல்லூரியில் சட்டக் கல்வியில் தேர்ந்தார். இந்துஸ்தான் டைம்ஸ், தி இந்து, டாண், தி ஸ்டேட்ஸ்மன், பிரண்ட்லைன், எக்கனாமிக் அண்ட் பொலிட்டிகல் வீக்கிலி போன்ற நாளிதழ்களிலும் வார, மாத இதழ்களிலும் எழுதி வந்தார். அரசியல், சமூகம் மற்றும் சட்டச் சிக்கல்கள் தொடர்பான கட்டுரைகளை இவற்றில் எழுதினார்.
காசுமீர சிக்கல், ஜனாதிபதி ஆட்சி முறை, பகத்சிங் விசாரணை, இராட்டிரிய சுயம் சேவக் சங்கம் , பாரதிய சனதா கட்சி ஆசியப் பாதுகாப்புக்கு பிரஸ்னவ் திட்டம், பத்ருதீன் தியாப்ஜி, சாகிர் உசேன் ஆகியோரின் வரலாறுகள், இந்திய விடுதலைப் போராட்டத்தில் ஜின்னாவும் திலகரும் போன்ற நூல்களை எழுதி வெளியிட்டார்.
# ஏ. ஜி. நூரனி

## படைப்புகள்

- *The Destruction of Hyderabad* (2014),
- *The Kashmir Dispute 1947-2012*, 2 Volume set (editor, 2013), ,
- *Islam, South Asia and the Cold War* (2012)
- *Article 370: A Constitutional History of Jammu and Kashmir* (2011)
- *Jinnah and Tilak: Comrades in the Freedom Struggle* (2010)
- *India–China Boundary Problem 1846–1947: History and Diplomacy* (2010),
- *The RSS and the BJP:A Division of Labour*(2008),
- *Indian Political Trials 1775–1947* (2006),
- *Constitutional Questions and Citizens’ Rights* (2006)
- *The Trial of Bhagat Singh: Politics of Justice* (2005),
- *The Muslims of India: A Documentary Record* (editor, 2003)
- *Islam and Jihad: Prejudice versus Reality* (2002)
- *The Babri Masjid Question 1528–2003: ‘A Matter of National Honour’*, in two volumes (2003).
- *Constitutional Questions in India: The President, Parliament and the States* (2002),
- *Savarkar and Hindutva* (2002),
# புத்தம், இந்தியா

**புத்தம்** (**Buddam** or **Buddham**), இந்தியாவின் ஆந்திரப் பிரதேச மாநிலத்தில், குண்டூர் மாவட்டத்தில் உள்ள பௌத்தத் தொல்லியல் கிராமம் ஆகும்.  
இக்கிராமத்தில் இந்தியத் தொல்லியல் ஆய்வகம் அகழாய்வு செய்த போது கண்டெடுக்கப்பட்ட பல பௌத்த நினைவுச் சின்னங்கள் அமராவதி மற்றும் ஐதராபாத் தொல்லியல் அருங்காட்சியகங்களில் காட்சிக்கு வைக்கப்பட்டுள்ளது.  
19ம் நூற்றாண்டில் இக்கிராமத்தை அகழாய்வு செய்த போது, கிபி எட்டாம் நூற்றாண்டு காலத்திய கௌதம புத்தரின் சிலை கண்டெடுக்கப்பட்டது. இந்த சிலை தற்போது பிரித்தானிய அருங்காட்சியகத்தில் காட்சிக்கு வைக்கப்பட்டுள்ளது..
# புத்தம், இந்தியா

## இதனையும் காணக

- பௌத்த தொல்லியற்களங்கள்
- பௌத்த யாத்திரைத் தலங்கள்
# டிரம்ப் கோபுரம்

**டிரம்ப் கோபுரம்** (Trump Tower) என்பது, 58 தளங்களைக் கொண்டதும், 664 அடிகள் உயரமானதுமான ஒரு கலப்புப் பயன்பாட்டு வானளாவி ஆகும். இது, நியூயார்க் நகரத்தின் மிட்டவுன் மான்ஹட்டனில், 721-725 ஐந்தாம் அவெனியூவில், 56 ஆம் 57 ஆம் வீதிகளுக்கு இடையே அமைந்துள்ளது. டிரம்ப் கோபுரம், "தி டிரம்ப் ஆர்கனைசேசன்" என்னும் நிறுவனத்தின் தலைமையிடமாகச் செயற்படுகிறது. அத்துடன், இக்கோபுரம் உருவாக்கப்பட்டபோது, அதன் உடமையாளரும், வணிகரும், நிலஞ்சார் சொத்து மேம்பாட்டாளருமான, ஐக்கிய அமெரிக்க சனாதிபதி டொனால்ட் டிரம்பின் கூட்டுரிமைக் கட்டிட உச்சி வீடும் இக்கட்டிடத்தில் உள்ளது. டிரம்ப் குடும்பத்தைச் சேர்ந்த பலர் இக்கட்டிடத்தில் வசிக்கின்றனர் அல்லது முன்னர் வசித்துள்ளனர். "பொன்விட் டெல்லர்" என்னும் பல்பொருள் அங்காடி நிறுவனத்தின் சிறப்பு அங்காடி ஒன்று முன்னர் இருந்த நிலத்திலேயே இக்கோபுரம் அமைக்கப்பட்டது.  
பூர், சுவாங்கே, ஹேடன் அன்ட் கோனெல் நிறுவனத்தைச் சேர்ந்த டேர் இசுக்கட் (Der Scutt) என்பவர் இதை வடிவமைத்தார். டிரம்பும், "ஈகுயிட்டபிள் இன்சூரன்சு கம்பனி"யும் இக்கட்டிடத்தைக் கட்டுவித்தனர். இக்கட்டிடம் மிட்டவுன் மான்ஹட்டனின் சிறப்பு வலயப் பகுதியில் அமைந்திருந்தபோதும், ஒரு கலப்புப் பயன்பாட்டு வளர்ச்சி என்ற வகையிலேயே இக்கட்டிடத்துக்கு அநுமதி கிடைத்தது. இக்கட்டிடம் கட்டப்பட்டுக்கொண்டு இருந்தபோது பல சர்ச்சைகள் ஏற்பட்டன. பொன்விட் டெல்லர் அங்காடியில் இருந்த வரலாற்று முக்கியத்துவம் கொண்ட சிலைகள் அழிக்கப்பட்டமை, டிரம்ப் கட்டுமான ஒப்பந்தகாரருக்குக் குறைவாகப் பணம் கொடுத்தார் என்ற குற்றச்சாட்டு, கட்டிடத்துக்கு வரிவிலக்கு அளிக்கப்படாததால் டிரம்ப் வழக்கு வைத்தமை என்பன இவற்றுள் அடங்கும்.  
இக்கட்டிடத்தின் கட்டுமானம் 1979 ஆம் ஆண்டு தொடங்கியது. கீழ்த்தளம், குடியிருப்புப் பகுதி, அலுவலகப் பகுதி, அங்காடிகள் என்பன, 1983 பெப்ரவரிக்கும் நவம்பருக்கும் இடைப்பட்ட காலப்பகுதியில் வெவ்வேறு நாட்களில் திரந்துவைக்கப்பட்டன. தொடக்கத்தில், வணிக, சில்லறை வணிகப் பகுதிகளைக் குறைவானோரே வாடகைக்கு எடுத்திருந்தன. குடியேற்ற அலகுகள், கட்டிடம் திறக்கப்பட்ட சில மாதங்களுக்குள்ளாகவே விற்றுத் தீர்ந்துவிட்டன. டிரம்பின் 2016 ஆம் ஆண்டு சனாதிபதித் தேர்தல் பிரசாரத் தலைமை அலுவலகம் இக்கட்டிடத்திலேயே அமைந்ததால், 2016க்குப் பின்னர் இக்கட்டிடத்துக்கு மக்கள் வருகை பெருமளவு அதிகரித்தது. டிரம்பின் 2020 ஆம் ஆண்டுத் தேர்தல் பிரசாரத் தலைமையகமும் இங்கேயே அமைந்துள்ளது.
# டிரம்ப் கோபுரம்

## உருவாக்கம்

நியூயார்க் நகரத்தின் முன்னணி நிலஞ்சார் சொத்து மேம்பாட்டாளரான டொனால்ட் டிரம்ப், சிறு வயதிலிருந்தே 56 ஆம் தெரு, ஐந்தாம் அவெனியூவில் உயர்ந்த கட்டிடம் ஒன்றைக் கட்டவேண்டும் என்ற எண்ணம் கொண்டிருந்தார். ஆனால், 1970களின் நடுப்பகுதியில் அவரது வயதின் முப்பதுகளில் இருந்தபோது இதற்கான திட்டத்தை உருவாக்கத் தொடங்கினார். அக்காலத்தில் அந்த இடத்தில் 1929 இல் கட்டப்பட்டுக் கட்டிடக்கலை அடிப்படையில், பெயர் பெற்றிருந்த "பொன்விட் டெல்லர் அங்காடி" அமைந்திருந்தது. இவ்விடமே நகரின் மிகச் சிறந்த அமைவிடம் என டிரம்ப் கருதியிருந்தார். ஏறத்தாழ ஒவ்வோராண்டும் இரண்டு தடவைகள் "பொன்விட் டெல்லர்" அங்காடியின் தாய் நிறுவனமான "ஜெனெஸ்கோ"வைத் தொடர்புகொண்டு குறித்த அங்காடியை விற்க விருப்பமா எனக் கேட்டுக்கொண்டு இருந்தார். முதல் தடவை தொடர்பு கொண்டபோது அவர்கள் சிரித்ததாக டிரம்ப் கூறினார். "ஜெனெஸ்கோ" டிரம்பின் கோரிக்கைக்குத் தொடர்ந்து மறுப்புத் தெரிவித்து வந்தனர். அவர்கள் டிரம்ப் விளையாடுவதாக எண்ணினர்.  
1977 இல் யோன் அனிகன் கெனெஸ்கோவின் புதிய தலைவர் ஆனார். அவர் கடன்களைத் தீர்ப்பதற்காகச் சில சொத்துக்களை விற்க எண்ணினார். டிரம்ப் ஐந்தாம் அவெனியூ அங்காடியை வாங்குவதற்கு விருப்பம் தெரிவித்தார். 1979 இல் டிரம்ப் நிறுவனம் அந்த அங்காடியை வாங்கியது. அப்போது அந்த நிலம் "இகுயிடபிள் லைப் அசூரன்ஸ் சொசைட்டி ஆஃப் யுனைட்டட் ஸ்டேட்ஸ்" என்னும் காப்புறுதி நிறுவனத்துக்குச் சொந்தமாக இருந்தது. ஜெனெஸ்கோ அந்த இடத்தை நீண்டகாலக் குத்தகைக்கு எடுத்திருந்தது. அக்குத்தகையில் 29 ஆண்டுகளே எஞ்சி இருந்தது. அந்த இடத்தில் கட்டிடம் கட்டினால் 2008 ஆம் ஆண்டு அது மீண்டும் காப்புறுதி நிறுவனத்தின் கைக்குப் போய்விடும். நிலத்தை விற்பதற்கு மறுத்த காப்புறுதி நிறுவனம், கட்டுமானத்தில் 50% உரிமையைப் பெற்றுக்கொண்டு நிலத்தை அத்திட்டத்துக்கு வழங்கியது.
# சாலிகுண்டம்

**சாலிகுண்டம்** (**Salihundam,**) வரலாற்று முக்கியத்துவம் வாய்ந்ததும், பௌத்த நினைவுச் சின்னங்கள் கொண்டதுமான பண்டைய கிராமம் ஆகும். மலையில் உள்ள இக்கிராமம், வம்சதாரா ஆற்றின் தென் கரையில் உள்ளது. சிறீகாகுளம் நகரத்திலிருந்து 14 மைல் தொலைவில் உள்ளது.  
1919ல் சாலிகுண்டம் கிராமத்தை அகழாய்வு செய்த போது, நான்கு பௌத்த தூபிகளும், விகாரைகளும், பௌத்த நினைவுப் பொருட்கள் கொண்ட பேழைகளும், பௌத்த சமய தேவதைகளான தாரா உள்ளிட்ட சிலைகளும் கண்டெடுக்கப்பட்டது. இவிடத்தில் கண்டெடுக்கப்பட்ட மகாயானம், தேரவாதம் மற்றும் வஜ்ஜிராயனப் பௌத்தப் பிரிவுகளைச் சேர்ந்த நினைவுச் சின்னங்கள், கிபி 2ஆம் நூற்றாண்டு முதல் கிபி 12ஆம் நூற்றாண்டு வரையிலான காலத்தவைகள் ஆகும்.
# சாலிகுண்டம்

## இதனையும் காணக

- பௌத்த தொல்லியற்களங்கள்
- பௌத்த யாத்திரைத் தலங்கள்
# தமிழ்நாடு நகர்ப்புற வாழ்விட மேம்பாட்டு வாரியம்

**தமிழ்நாடு நகர்ப்புற வாழ்விட மேம்பாட்டு வாரியம்** (*Tamil Nadu Urban Habitat Development Board (TNUHDB*); இது தமிழ்நாடு அரசு மூலமாக நிர்வகிக்கப்படுகின்ற பொதுத் துறை நிறுவனமாகும். அது தமிழ்நாடு குடிசை பகுதிகள் (மேம்படுத்தல் மற்றும் இசைவு) சட்டத்தின் 1971 (*Act 1971*) மூலம் உருவாக்கப்பட்டது. மேலும் தமிழ்நாட்டில் சேரிகளை அகற்றி, சுகாதார வசதிகளை வழங்குவதே இந்த குழுவின் முக்கிய செயல்பாடு ஆகும்.
# தமிழ்நாடு நகர்ப்புற வாழ்விட மேம்பாட்டு வாரியம்

## தோற்றம்

**"ஏழையின் சிரிப்பில் இறைவனைக் காணலாம்"** என்ற பொன்மொழியை குறிக்கோலாகக் கொண்ட தமிழ்நாடு குடிசை மாற்று வாரியம், 1970 இல் நிறுவப்பட்டது. இதன் நடவடிக்கைகள் துவக்கத்தில் சென்னை மாநகரத்தில் செயல்படுத்தப்பட்டு, பின்னர் 1984 ஆம் ஆண்டில் இருந்து
பல்வேறு கட்டங்களாக அனைத்து மாநகரங்கள், நகரங்கள் மற்றும் பேரூராட்சிகள் என நீட்டிக்கப்பட்டது. மேலும் இந்நிறுவனத்தின் இலக்கு என்பது, 2022 ஆம் ஆண்டில் சேரி அல்லாத தமிழ்நாட்டை உருவாக்க உறுதிபூண்டுள்ளது.
# தமிழ்நாடு நகர்ப்புற வாழ்விட மேம்பாட்டு வாரியம்

## பின்னணி

தற்போது ஆர். என். ரவி மாநில அரசியலமைப்புச் சட்டத்தின் தலைவராக உள்ள தமிழ்நாடு|தமிழ்நாட்டில், மு.க.ஸ்டாலின் தேர்ந்தெடுக்கப்பட்ட அரசாங்கத்தின் முதலமைச்சராகவும், அமைச்சர்களின் தலைவராகவும், சென்னை உயர் நீதிமன்ற தலைமை நீதிபதியாக சஞ்சய் கிஷன் கவுல் என்பவரும் இருக்கிறார்கள். 2011 ஆம் ஆண்டின் மக்கள் தொகை கணக்கெடுப்பின்படி 7,21,47,030 ஆக உள்ள தமிழ்நாடு மாநிலத்தின் பரப்பளவு 1,30,058 கிலோமீட்டர்கள் உள்ளடக்கியதாகும்.
# தமிழ்நாடு நகர்ப்புற வாழ்விட மேம்பாட்டு வாரியம்

## சமூக மேம்பாட்டு பிரிவு

தமிழ்நாடு குடிசை மாற்று வாரியம் ஆரம்பத்தில் அடிப்படை வசதிகளுடன் கூடிய குடியிருப்புகள் கட்டப்பட்டு வீடுகள் வழங்கியது, பின்னர் குடிசைவாசிகள் வாழ்வாதாரத்தை மாற்றம் கொண்டுவரும் நோக்கத்துடன் நகர்த்தப்பட்டது. அபிவிருத்திக்கு சமூக அடிப்படையான மனிதாபிமான அணுகுமுறையில் கட்டப்படும் வீடுகள், திட்டங்கள் வாயிலாக, வீடுகள் மற்றும் புனர்வாழ்வு மரபுவழி அணுகுமுறையை நோக்கமுள்ளவையாக கருதப்படுகிறது. மேலும் சமூகத் தொழிலாளர்கள் மற்றும் சமூகவியலாளர்கள் உள்ளடக்கிய சமூக அபிவிருத்தி, விழிப்புணர்வு பொறியியல், போன்ற திட்டமிடல் மற்றும் வருவாய் அம்சங்களுடன் ஒருங்கிணைக்கப்பட்டுள்ளது, ஆகவே இந்த வாரியம் பயனாளிகள் தொடர்பாக இது ஒரு முக்கிய பங்கை வகிக்கிறது. வாரியத்தால் முறைப்படுத்தப்படும் கொள்கைகள், மற்றும் திட்டங்கள் சேரி வாசிகள் உண்மையில் கொண்டுசேர்க்கிறது. இது உலக வங்கியால் நிதியளிக்கப்பட்ட குடிசை மேம்பாட்டு திட்டத்தில் சமூக பங்கேற்பை உறுதிப்படுத்திய பிறகு, 1978 ஆம் ஆண்டு அது சென்னைப் பெருநகர் வளர்ச்சிக் குழும ஆணையத்தின் முன்முயற்சியில் செயல்படுகிறது.
# தமிழ்நாடு நகர்ப்புற வாழ்விட மேம்பாட்டு வாரியம்

## உத்திகள்

சேரி குடும்பங்கள் தீ, வெள்ளம், போன்ற பேரிடர் தீங்குகளிலிருந்து பாதுகாக்கப்படுகின்றன. கட்டப்படும் ஒவ்வொரு குடியிருப்பும் ஒரு பல்நோக்கு அறைகளாக, படுக்கையறை, சமையலறை, சுதந்திரமான கழிப்பறை, நீர் வழங்கல் மற்றும் கழிவுநீர் வெளியேற ஏற்பாடுகள் ஆகியவற்றையும், மேலும் நடைபாதை அணுக்கம், தெரு விளக்கு, மேற்பரப்பு வடிகால் வழங்கப்படுகின்றன.  
20 ஆண்டுகளுக்கு ஒரு மாதத்திற்கு மாதத்திற்கு ரூபாய் 250 / - என்ற விகிதத்தில் அதிகமான நல்கைத் தொகை வாடகைக் கொள்முதல் முறைமையில் குடிசைக் குடும்பங்களுக்கு இந்த குடியிருப்புக்கள் ஒதுக்கப்பட்டிருக்கின்றன. ஒடுக்கப்பட்ட பகுதிகளில் அமைந்துள்ள குடிசைகளில், அனைத்திற்கும் சமமான இட ஒதுக்கீடு சாத்தியமற்றதல்ல, எனவே அவைகள் நீக்கப்படுகின்றன.
# தமிழ்நாடு நகர்ப்புற வாழ்விட மேம்பாட்டு வாரியம்

## அனைவருக்கும் வீடு

"தொலைநோக்குத் திட்டம் 2023" இது, விரைவான பொருளாதார வளர்ச்சிக்கு தமிழ்நாட்டில் முதல் முறையாக உயர் உள்கட்டமைப்பு வளர்ச்சிக்கு ஒரு மூலோபாய நீண்ட கால திட்டமாகும். இது தமிழ்நாட்டில் உள்ள அனைத்து நகர்ப்புற குடிமக்களுக்கு வீடுகளை வழங்குவதற்கும், 2023 க்கு முன்னர் மாநகரங்கள் மற்றும் நகரங்களை சேர்ப்பதற்கும் உதவுகிறது. இந்த திட்டத்தின் கீழ் அனைத்து நகர்ப்புற மக்களுக்கும் அடிபடைவசதியுடன் கூடிய வீடு வழங்கப்படும். இந்த வீட்டுவசதிகள் “அனைவக்கும் வீடு” திட்டத்தின் கீழ் நிதியுதவியுடன் இந்த திட்டத்தை செயல்படுத்த திட்டமிடப்பட்டுள்ளது. 2022 ஆம் ஆண்டிற்கு முன்னர் அனைத்து தகுதிவாய்ந்த குடும்பங்களுக்கும் வீடுகளை வழங்குவதற்காக மாநிலங்கள் மூலம் செயல்படுத்துவதற்கு மத்திய அரசு உதவி வழங்கும் வகையில் நகர்ப்புற பகுதிகளில் "அனைத்து மக்களுக்கான வீட்டுவசதி" திட்டத்தை இந்திய அரசு அறிவித்துள்ளது. 2015 ஆம் ஆண்டு சூன் மாதம் இந்திய பிரதம மந்திரியால் துவக்கப்படும் இந்த குறிப்பணிகள், 30 சதுர மீட்டர் வரை வீடுகளின் கட்டுமானத்தை ஆதரிக்கிறது. மத்திய அரசின் மானியம் பெறும் மற்றும் மத்திய துறை திட்டங்கள் உதவியுடன் அடிப்படை குடிமை உள்கட்டமைப்புடன் இத்திட்டம் உருவாக்கபட்டது.  
- **தமிழ்நாட்டில் சேரிக் குடும்பங்கள் ரூ. 65,000 கோடி செலவில் கீழ்க்காணும் விவரங்கள்:-**  
| வரிசை எண் | துறை | திட்டங்கள் | முதலீடு (ரூ. கோடியில்) |
| --- | --- | --- | --- |
| 8. 4. 22 | வீட்டுவசதி | சென்னையிலும் அதன் ஒருங்கிணைந்த பகுதிகளிலும் சேரி இலவச நகர திட்டம் | 25, 000 |
| 8. 4. 42 | வீட்டுவசதி | உலக தரத்தில் நகரங்களுக்கு குடிசை இலவச நகர திட்டம் | 25, 000 |
| 8. 4. 55 | வீட்டுவசதி | குடிசை இலவச நகரம் திட்டம் - தமிழ்நாட்டில் எஞ்சியுள்ள நகர்ப்புற பகுதிகளில் (தஞ்சாவூர் மற்றும் திண்டுக்கல் நகரங்கள் உட்பட) | 15, 000 |
# சாகசம் (திரைப்படம்)

***சாகசம்*** என்பது பெப்ரவரி 5, 2016 ஆம் ஆண்டில் வெளிவந்த தமிழ் திரைப்படம் ஆகும். இதில் பிரசாந்த், அமந்தா ஆகியோர் முதன்மைக் கதாப்பாத்திரங்களில் நடித்துள்ளனர். நாசர் (நடிகர்), தம்பி ராமையா ஆகியோர் துணைக் கதாபாத்திரங்களில் நடித்துள்ளனர். இந்தத் திரைப்படத்தை பிரசாந்தின் தந்தையான தியாகராஜன் தயாரித்துள்ளார். இதற்கு இந்தியத் திரைப்படத் தணிக்கை குழு யு சான்றிதழ் வழங்கியது.  
இந்தத் திரைப்படம் 2012 ஆம் ஆண்டில் வெளிவந்த தெலுங்கு திரைப்படத்தின் மறு உருவாக்கம் ஆகும். இத்திரைப்படம் விமர்சகர்களிடமிருந்தும் பார்வையாளர்களிடமிருந்தும் எதிர்மறையான விமர்சனங்களைப் பெற்றது. படம் வசூலில் தோல்வியுற்றது.
# சாகசம் (திரைப்படம்)

## கதைச்சுருக்கம்

ரவி (பிரசாந்த்) கவலையற்ற இளைஞன். அவர் தனது தந்தையிடம் (நாசர்) இரண்டு மணி நேரத்தில் பத்தாயிரத்தை ஒரு லட்சமாக மாற்ற முடியும் என்று சவால் விடுகிறார். ரவி அனைத்து பணத்தையும் கிரிக்கெட் பந்தயத்தில் முதலீடு செய்ய கிளப்புக்குச் செல்லும் வழியில் மோசமான குற்றவாளியான பிட்டுவை (சோனு சூத்) சந்திக்கிறார். சூதாட்டத்தில் பணத்தை இழக்கும் ரவி காவல் துறையிடம் சிக்குகிறார். அதே காவல் துறையினரின் உதவியுடன் 1500 கோடி பணத்தை வங்கியில் இருந்து கொள்ளையடிக்கும் பிட்டுவின் கும்பலைத் தன் உயிரை பணயம் வைத்து மீட்டெடுத்து உரியவரிடம் ஒப்படைப்பதே படத்தின் கதை
# சாகசம் (திரைப்படம்)

## நடிகர்கள்

ரவி நாராயணன் - பிரசாந்த்  
மது - அமண்டா ரொசாரியோ  
ரவியின் தந்தை நாராயண மூர்த்தி - நாசர்  
ஏ.சி.பி சீதாராமன் - தம்பி ராமையா  
பிட்டு - சோனு சூத்  
சீதாராமனின் மகள் கவிதா - அபீதா  
கோத்தண்டபாணி - அபி சரவணன்  
சதானந்தம் - எம்.எஸ்.பாஸ்கர்  
வரதராஜன் - கோட்டா சீனிவாச ராவ்  
கமிஷனர் ராஜமணிக்கம் - ராவ் ரமேஷ்  
'டிராவல்' மூர்த்தி - பிரம்மஜி  
மதுவின் தந்தை - மதன் பாப்  
'செயின்' ஜெய்பால் - ஜான் விஜய்  
பார் உரிமையாளர் - ரியாஸ் கான்  
ரவியின் தாய் காமேஸ்வரி - துளசி  
லலிதா - தேவதர்ஷினி
# சாகசம் (திரைப்படம்)

## தயாரிப்பு

பிரசாந்த் மற்றும் அவரது தந்தை தியாகராஜன் ஆகியோர் படப்பிடிப்பை நடத்துவதற்கான இடங்களை குவைத், ஆத்திரேலியா ஆகிய இடங்களை வணிக பயணங்களின் போது பார்வையிட்டனர். படத்தின் தலைப்பு இறுதி செய்யப்படுவதற்கு படக்குழு முகநூலில் ரசிகர்களிடம் அஸ்திரம், மோதி பார் உள்ளிட்ட தலைப்புகளுடன் கருத்துக் கணிப்பு நடத்தி ரசிகர்களை பெயரிடுமாறு கேட்டுக்கொண்டது. 2014 ஆம் ஆண்டில் பெப்ரவரியில் இயக்குநராக அருண் ராஜ் வர்மாவும், ஒளிப்பதிவாளராகவும், இசை அமைப்பாளராகவும் முறையே சக்தி சரவணன் மற்றும் தேவி ஶ்ரீ பிரசாத் என்போர் பணியாற்றுவதாக அறிவிக்கப்பட்டது. பின்னர் தேவி ஶ்ரீ பிரசாத்திற்கு பதிலாக தமன் இசையமைப்பாளராக பணியாற்றுவார் என்று தெரிவிக்கப்பட்டது.  
2014 ஆம் ஆண்டில் பிற்பகுதியில் ஒரு இடைவெளிக்குப் பிறகு படக்குழு மீண்டும் பணியைத் தொடங்கியது. நர்கிஸ் பக்ரி பாடலில் தோன்றுவதற்கு கையெழுத்திட்டதாக அறிவிக்கப்பட்டது. தமனில் இசையமைப்பில் மதன் கார்க்கி எழுதிய இந்தப் பாடல் 2014 ஆம் ஆண்டு சூலையின் பிற்பகுதியில் சென்னையின் பின்னி மில்ஸில் படமாக்கப்பட்டது. படப்பிடிப்பின் ஒரு பகுதியாக நர்கிஸ் பக்ரி ஹங்கேரியிலிருந்து வந்தார். ராஜூ சுந்தரம் இந்தப் பாடலின் நடன அமைப்பாளராக பணியாற்றினார். படத்தின் கதாநாயகியாக தமன்னா முதலில் தெரிவு செய்யப்பட்டார். பின்னர் ஆத்திரேலிய வடிவழகியான அமந்தா ரொசாரியோ படத்தின் தமன்னாவிற்கு பதிலாக முன்னணி நடிகையாக தேர்வு செய்யப்பட்டார். இந்த திரைப்படம் 2014 ஆம் ஆண்டின் பிற்பகுதியிலும், 2015 ஆம் ஆண்டின் முற்பகுதியிலும் கோயம்புத்தூர், சென்னை, மலேசியா மற்றும் ஜப்பான் உள்ளிட்ட இடங்களில் படமாக்கப்பட்டது. 2016 ஆம் ஆண்டு பெப்ரவரியில் படம் வெளிவருவதற்கு ஒரு வாரத்திற்கு முன்னர், வரி சலுகைகளை திரும்பப் பெறுவதற்காக திரைப்படத்தின் தலைப்பு சாகசம் என்ற வீரச்சாயல் என்று மறு பெயரிடப்பட்டது.
# சாகசம் (திரைப்படம்)

## ஒலிப்பதிவு

இத்திரைப்படத்தின் பின்னணி இசை மற்றும் பாடல்களுக்கான இசையமைத்தவர் தமன்
| 1 | டேசி கேர்ள் | மதன் கார்க்கி | சிலம்பரசன், லட்சுமி மேனன் |  |
| --- | --- | --- | --- | --- |
| 2 | ஓ மது | நா. முத்துக்குமார் | அனிருத் ரவிச்சந்திரன் |  |
| 3 | புடிக்கும் | கபிலன் | சங்கர் மகாதேவன், சிரேயா கோசல் |  |
| 4 | ஆங்கிரி பேர்டு
பெண்ணே | நா. முத்துக்குமார் | மோகித் சௌகான் |  |
| 5 | ஓ மது (மறு ஆக்கம்) | நா. முத்துக்குமார் | விஜய் பிரகாஷ் | } |
# தி மம்மி (திரைப்படம்)

**தி மம்மி** என்பது 1999 ஆம் ஆண்டு வெளியிடப்பட்ட அமெரிக்க அதிரடித் திரைப்படம் ஆகும். இத்திரைப்படத்தை ஸ்டீபன் சோமர்ஸ் இயக்கியுள்ளார். ரேச்சல் வய்ஸ், பிரேன்டன் ஃபிரேசர், ஜான் ஹன்னா, அர்னால்டு வஸ்லோ ஆகியோர் நடித்துள்ளனர். இத்திரைப்படம் 1932 ஆம் ஆண்டு வெளிவந்த *தி மம்மி* திரைப்படத்தின் மறுபதிப்பு ஆகும்.
# தி மம்மி (திரைப்படம்)

## கதை

எகிப்து நாட்டின் தீபை பகுதியில் கிமு 1290 காலகட்டங்களில் வாழ்ந்த மிகப்பெரிய தலைமை மந்திரவாதியான இம்ஹோடெபும் முதலாம் பாரோ செடி மன்னனின் மனைவியான ஆங் சூ நமுனும் காதலித்து வந்துள்ளனர். பாரோ மன்னருக்கு இது பற்றி தெரிய வருகையில் இம்ஹோடெபும், ஆங் சூ நமுனும் சேர்ந்து மன்னரை கொலை செய்கிறார்கள். மன்னரை கொலை செய்துவிட்டு ஆங் சூ நமுன் தற்கொலை செய்து கொள்கிறார். தற்கொலை செய்தவரின் உடலை ஹன்னபுத்ராவிற்கு எடுத்துச் சென்ற இம்ஹோடெப், உடலிற்கு உரிரூட்டும் சடங்குகளை செய்யத் தொடங்குகிறார். அதற்குள் மன்னரை கொலை செய்த காரணத்திற்காக பாரோ மன்னரின் மெய்காவலர்களான மெஜாய் வீரர்கள் இம்ஹோடெப்பின் இருப்பிடத்திற்கு வந்து உரிரூட்டும் சடங்குகளை தடைபடுத்தி இம்ஹோடெப்பின் சீடர்கள் அனைவரையும் கொலைசெய்து உடலை மம்மியாக மாற்றுகின்றனர். இம்ஹோடெப்பிற்கு மட்டும் மிகவும் கடுமையான தண்டைனையான ஹோம் தாய் தண்டனை தருகின்றனர். ஹோம் தாய் தண்டனையின்படி உயிருடன் இம்ஹோடெப்பை சவப்பெட்டிக்குள் போட்டு, மனித மாமிசம் உண்ணும் வண்டுகளையும் போட்டு மூடிய சவப்பெட்டியை அனுகிஸ் தெய்வத்தின் காலடியில் புதைக்கிறார்கள். மேலும் உயிருடன் புதைக்கப்பட்டவன் மீண்டு வரமால் இருக்க மெஜாய் வீரர்கள் பாதுகாக்கும் பணியில் ஈடுபடுகிறார்கள். அதன்பின் வழிவழியாக மெஜாய்களின் வம்சாவளியினரும் இப்பணியில் ஈடுபடுகின்றனர்.  
அதன் பின் கிட்டத்தட்ட 3000 ஆண்டுகள் கழித்து 1926 ஆம் ஆண்டு கைரோவில் நூலகராக பணிபுரியும் ஈவியும், அவளின் அண்ணன் ஜோனாத்தனும் அமெரிக்கரான ரிக்குடன் சேர்ந்து ஹம்னபுத்ராவிற்குச் செல்ல திட்டமிடுகிறார்கள். ஹம்னபுத்ராவிற்குச் செல்லும் வழியின் ரிக்கின் பழைய நண்பனான பெனி கூட்டிவரும் புதையல் வேட்டை குழுவுடன் இணைந்து கொள்கின்றனர். ஹம்னபுத்ராவிற்குச் சென்றவுடன் அகழ்வாராய்ச்சிகளில் ஈடுபடும் அவர்களை மெஜாய் வீரர்கள் தடுக்க முற்படுகின்றனர், அதை பொருட்படுத்தாமல் இக்குழு அடுத்த நாளும் அகழ்வாராய்ச்சியைத் தொடர்கின்றனர். அப்போது மரணப்புத்தகம் மற்றும் ஆங் சூ நமுனின் உடல் பாகங்கள் வைக்கப்பட்ட புனித ஜாடிகளை பெனியின் குழுவும், இம்ஹோடெப்பின் பதப்படுத்தப்பட்ட உடலை ரிக்கின் குழுவும் கண்டுபிடிக்கின்றனர். தவறுதலாக மரணப்புத்தகத்தை ஈவி படித்தவுடன் இம்ஹோடெப் உயிர்த்தெழுகிறான். உயிர்த்தெழுந்தவன் பெனியின் உதவியுடன் புனித ஜாடிகள் வைத்திருக்கும் நபர்களை ஒவ்வொருவராகக் கொன்று மனித உருவம் பெறுகிறான். ஆங் சூ நமுனை உயிர்த்தெழச் செய்ய ஈவியையும் கடத்திச் செல்கிறான். அமுன்றா எனும் தங்கப்புத்தகம் உயிர்த்தெழுந்த இம்ஹொடெப்பை மீண்டும் பாதாள உலகத்திற்கு அனுப்பும் எனும் செய்தியை அறிந்த ஈவி, ரிக்கின் உதவியுடன் புத்தகத்தைக் கண்டுபிடித்து அதைப் படிக்கிறாள். இம்ஹொடெப்பின் உயிர் பிரிந்து பாதாள உலகம் செல்லும் போது ரிக் இம்ஹோடெப்பின் உடலை மரண நதியில் தள்ளிவிடுகிறான். பெனியும் தெரியாமல் பொக்கிஷ அறையில் மாட்டிக்கொள்ள கிடைத்தப் பொக்கிஷங்களுடன் ரிக், ஈவி, ஜோனாத்தன் மூவரும் எகிப்தை விட்டு செல்கின்றனர்.
# தி மம்மி (திரைப்படம்)

## கதாபாத்திரங்கள்

**பிரேன்டன் ஃபிரேசர்** *ரிச்சர்ட் ஓகானல்* அல்லது *ரிக்* எனும் கதாபாத்திரத்தில் நடித்துள்ளார்.
ரேச்சல் வய்ஸ் *ஈவ்லின்* அல்லது ஈவி எனும் கதாபாத்திரத்தில் நடித்துள்ளார்.  
**அர்னால்டு வஸ்லோ** *இம்ஹோடெப்* மற்றும் மம்மி கதாபாத்திரத்தில் நடித்துள்ளார்.
இக்கதாபாத்திரம் 1290 காலகட்டங்களில் வாழ்ந்த மிகப்பெரிய தலைமை மந்திரவாதி, உயிருடன் புதைக்கப்பட்டு திரும்பி வராமல் இருக்க மெஜாய் வீரர்களால் பதுகாக்கப்பட்டவன், 3000 ஆண்டுகள் கழித்து மம்மியாக உயிர்பெற்ரு வருகிறான்.  
**ஜான் ஹன்னா** *ஜோனாத்தன்* எனும் கதாப்பாத்திரத்தில் நடித்துள்ளார்.
இக்கதாபாத்திரம் ஈவியின் அண்ணன். பாரோவின் சொத்துக்களை திருடுவதற்காக ஹன்னபுத்ராவிற்கு செல்லுபவன்.  
**ஆடெட் பெர்** *ஆர்டெத் பே* எனும் கதாபாத்திரத்தில் நடித்துள்ளார்.
இக்கதாபாத்திரம் ஒரு மெஜாய் வீரன் மேலும் ஹன்னபுத்ரா நகரின் பாதுகாவலன்.
# தி மம்மி (திரைப்படம்)

## வெளியீடு மற்றும் வசூல்

*தி மம்மி* திரைப்படம் மே 7, 1999 அன்று அமெரிக்காவில் 3210 திரையரங்குகளில் திரையிடப்பட்டது. திரையிடப்பட்ட முதல் வாரமே இத்திரைப்படம் நாற்பத்தி மூன்று மில்லியன் அமெரிக்க டாலர்களை வசூலித்தது. இத்திரப்படம் மொத்தமாக அமெரிக்காவில் 155 மில்லியன் அமெரிக்க டாலர்களையும் வெளிநாடுகளில் 260 மில்லியன் அமெரிக்க டாலர்களையும் வசூல் செய்தது. மொத்தம் இத்திரைப்படம் உலகம் முழுவதுமிருந்து நானூற்று பதினைந்து மில்லியன் அமெரிக்க டாலர்களை வசூலித்தது.
# தி மம்மி (திரைப்படம்)

## விருதுகள்

ஜெர்ரி கோல்ட்ஸ்மித் இத்திரைப்படத்தின் சிறந்த இசைக்காக பி.எம்.ஐ திரைப்பட விருதை வாங்கினார்.  
நிக் டட்மென் மற்றும் ஐலின் செடன் ஆகிய இருவரும் இத்திரைப்படத்தின் ஒப்பனைக்காக சாட்டர்ன் விருதை வாங்கியுள்ளனர்.
# அருந்ததி (2009 திரைப்படம்)

**அருந்ததி**(Telugu: అరుంధతి) 2009 ஆம் ஆண்டு வெளிவந்த திரைப்படம். இப்படம் தமிழ், தெலுங்கு ஆகிய இரு மொழிகளிலும் வெளியிடப்பட்டது. இத்திரைப்படத்தை கொடி இராமக்கிருஷ்ணா இயக்கியுள்ளார். அனுசுக்கா செட்டி, சோனு சூத், சாயாஜி சிண்டே ஆகியோர் நடித்துள்ளனர். இத்திரைப்படம் ஜனவரி 16, 2009 அன்று வெளியிடப்பட்டு நல்ல விமர்சனங்களைப் பெற்றதுடன், அதிக வசூலையும் பெற்றது. அதிக வசூல் செய்த இரண்டாவது தெலுங்குத் திரைப்படம் என்னும் சாதனையையும் இத்திரைப்படம் உருவாக்கியது. தெலுங்கில் பெற்ற வெற்றியைத் தொடர்ந்து தமிழ் மற்றும் மலையாளத்தில் இதே பெயரில் மொழிபெயர்ப்பு செய்யப்பட்டது. மந்ரசக்தி என்று ஒரிய மொழியிலும், சுமித் ஆர்ட்ஸ் நிறுவனத்தால்*அருந்ததி-ஏக் அனோகி கஹாணி* என்ற பெயரில் இந்தி மொழியிலும் மொழிபெயர்ப்பு செய்யப்பட்டது. வங்காள மொழியில் இத்திரைப்படம் இதே பெயரில் மறு உருவாக்கம் செய்யப்பட்டது. அதில் கோயல் மாலிக் நடித்தார்.
# அருந்ததி (2009 திரைப்படம்)

## கதைச்சுருக்கம்

மகா சமஸ்தானமான கட்வால் சமஸ்தான அரசரின் எள்ளுப்பேத்தி அருந்ததி ஆவார். அருந்ததிக்கு திருமண ஏற்பாடுகள் நடந்து வந்தன. இவள் அவளின் கொள்ளுப்பாட்டிக்கு பிறகு அக்குடும்பத்தில் பிறந்த முதல் பெண் ஆவார். கட்வாலில் தங்கியிருக்கும் தனது தாத்தாவை பார்க்க அருந்ததி அங்கு செல்கிறார். தாத்தா குடும்பத்தின் தலைவராக இருந்தபோதும், அருந்ததியை மிகவும் மரியாதையுடன் நடத்தினார். அருந்ததி அவரைவிட வயதில் பெரியவரைப் போல நடத்தினார். அப்பொழுது அருந்ததி திருமணம் செய்து கொள்ளப் போகும் மணமகனான ராகுலின் குரலில் தவறான ஒரு தொலைபேசிஅழைப்பு வருகிறது. அக்குரல் அருந்ததியினை கட்வால் கோட்டைக்கு வரச்சொல்லி அழைக்கிறது. அங்கு அவர் ஒரு வித்யாசமான சூழ்நிலையை எதிர்கொள்கிறார். பின்னர் அங்கிருக்கும் வயதான வேலை ஆளான சந்திரம்மாவிடம் தனது கொள்ளுப்பாட்டியான அருந்ததி பற்றி தெரிந்து கொள்கிறார். சந்திரம்மா இவர் கொள்ளுப் பாட்டியான ராணி அருந்ததி/ ஜெக்கம்மா போலவே இருப்பதாகவும் கூறுகிறார்.ராணி அருந்ததி ஓவியக்கலை, நடனம், தற்காப்புக் கலைகள் ஆகிய அனைத்திலும் சிறந்தவளாக விளங்கியதாகவும் சந்திரம்மா கூறினார். தன் சொந்த அக்காவின் கணவனான பசுபதி
பெண் பித்தனாக இருந்ததற்காகவும், அருந்ததியின் நடன ஆசிரியரை அவன் கற்பழித்து கொண்டதற்காகவும் அருந்ததி பசுபதியை தண்டித்து, மக்களின் மத்தியில் விடுகிறார். மக்களும் அவன் செய்த அநீதிகளுக்காக அவனை அடிக்கின்றனர். குற்றுயிரும் குலையுயிருமாக இருந்த பசுபதி அகோரிகளிடம் சென்று உயிர் பிழைத்து யாராலும் தண்டிக்க முடியாத அசுரனாக மாறி கட்வால் சமஸ்தானத்து மக்களை தண்டிக்கிறான். பின்னர் அருந்ததியும் பசுபதியும் சண்டையிட்டுக் கொள்கின்றனர். அந்த சண்டையில் பசுபதியை கொன்று அருந்ததியும் இறக்கிறார். பசுபதியின் ஆத்மா கோட்டைக்குள் புகுந்து கொள்கிறது. அதுவே இந்த அருந்ததியை ராகுலின் குரலில் தொலைபேசியில் அழைத்து கொலை செய்யத் துடிக்கிறது. கதையை கேட்ட அருந்ததி தனது கொள்ளுப்பாட்டி அருந்ததி எவ்வாறு பசுபதியைப் கொள்ளவேண்டும் என்று எழுதியிருந்த குறிப்பைப் பார்த்து பசுபதியின் ஆத்மாவை கொள்கிறார்.
# அருந்ததி (2009 திரைப்படம்)

## நடிகர்கள்

அனுஷ்கா செட்டி அருந்ததி கதாப்பாத்திரத்தில் நடித்துள்ளார்.  
சோனு சூட் பசுபதி எனும் கதாபாத்திரத்தில் நடித்தார்.  
அரிஜன் பஜ்வா ராகுல் எனும் கதாபாத்திரத்தில் நடித்தார்.  
சயாஜி ஷிண்டே அன்வர் கதாபாத்திரத்தில் நடித்தார்.  
மனோரம்மா சந்திராம்மா என்னும் கதாபாத்திரத்தில் நடித்தார்.  
கைகலா சத்யநாராயணா பூபதி ராஜா எனும் கதாபாத்திரத்தில் நடித்தார்.  
சுபாஷினி பசுபதியின் அம்மா கதாப்பாத்திரத்தில் நடித்தார்.  
பானுச்சந்தர் அருந்ததியின் அப்பா கதாப்பாத்திரத்தில் நடித்தார்.  
அனிதா ராய்சுர்கர்  
அகுதி பிரசாத்  
சலப்பதி ராவ்  
சிவ பார்வதி  
திவ்யா நாகேஷ் - இளம் வயது அருந்ததியாக நடித்துள்ளார்.  
லீனா சித்து நடன ஆசிரியர் கதாப்பாத்திரத்தில் நடித்துள்ளார்
மீனா குமாரி
# அருந்ததி (2009 திரைப்படம்)

## விருதுகள்

### நந்தி விருதுகள்

சிறந்த வில்லன்- சோனு சூட்  
சிறந்த குழந்தை நடிகை - திவ்யா நாகேஷ்  
சிறந்த தொகுப்பாளர் - மார்த்தான்ட் கே வெங்கடேஷ்  
சிறந்த கலை இயக்குநர் - அசோக்  
சிறந்த இசைக்கலவை – ராதா கிருஷ்ணா மற்றும் மது சூதணன் ரெட்டி  
சிறந்த ஆடை வடிவமைப்பாளர் தீபா சந்தர்  
சிறந்த ஒப்பனை கலைஞர் - ரமேஷ் மகந்தி  
சிறந்த பின்னணி குரல்- ஆண்- பி.ரவிசங்கர்  
சிறப்பு நுட்ப தோற்ற வடிப்புக்கான நந்தி விருது - ராகுல் நம்பியார்  
நடுவர்களின் சிறப்பு விருது - அனுஷ்கா ஷெட்டி
# அருந்ததி (2009 திரைப்படம்)

## விருதுகள்

### தென்னிந்திய பிலிம்பேர் விருதுகள்

சிறந்த நடிகை விருது - அனுஷ்கா ஷெட்டி  
சிறந்த துணை நடிகர் விருது - சோனு சூத்
# அருந்ததி (2009 திரைப்படம்)

## விருதுகள்

### சந்தோசம் திரைப்பட விருதுகள்

சிறந்த இயக்குநர் - கொடி ராமகிருஷ்ணா  
சிறந்த தயாரிப்பாளர் - சியாம் பிரசாத் ரெட்டி  
சிறந்த நடிகை - அனுஷ்கா ஷெட்டி  
சிறந்த வில்லன் - சோனு சூத்  
சிறந்த பின்னணி குரல் - ஆண் - பி.ரவிசங்கர்  
சிறந்த புகைப்படவியலாளர் - கே கே செந்தில் குமார்
# ஒரு கைப்பிடித் தூசி

**ஒரு கைப்பிடித் தூசி** (*A Handful of Dust*) என்ற ஆங்கிலப் புதினம் பிரித்தானிய எழுத்தாளர் **ஏவலின் வாக்** (Evelyn Waugh) என்பவரால் எழுதப்பட்டது. இதன் முதல் பதிப்பு 1936 ஆம் ஆண்டு வெளிவந்தது. இந்தப் புதின ஆசிரியரின் ஆரம்பகாலப் புதினங்களில், நையாண்டி அதாவது நகைச்சுவை உணர்வுகள் மிகுந்த ஒன்றாக இப்புதினம் பார்க்கப்படுகிறது. ஏனெனில் இந்தப் புதினங்கள் இரண்டாம் உலகப் போருக்கு முந்தைய காலங்களில் மிகப் பிரபலமாக இருந்தது. இருப்பினும் இந்தப் புதினத்தில் மறைந்திருந்த தீவிரமான கருத்துக்களால் பல விமர்சகர்கள் ஈர்க்கப்பட்டனர். மேலும் இது கத்தோலிக்கப் போருக்குப் பிந்தைய கால கட்டத்தில் வாக்கின் கற்பனை கலந்து உருவான கதை என்றும் கூறப்படுகிறது.  
ஆரம்பத்தில் இப்புதினம், விமர்சகரிடத்தில் எளிமையான வரவேற்பை மட்டும் பெற்றது. ஆனால் பொது மக்களிடத்தில் பிரபலமடைந்திருந்து. அதனால் எப்போதும் புத்தகம் பதிப்பில் இருந்துகொண்டிருந்தது. அடுத்து வந்த ஆண்டுகளில் வாசகர்மட்டத்தில் மிகப் பெரும் வளர்ச்சி பெற்றிருந்தது. இது வாக்கின் மிகச்சிறந்த படைப்புகளுள் ஒன்றாகப் பார்க்கப்படுகிறது. மேலும் 20 ஆம் நூற்றாண்டிற்கான அதிகாரபூர்வமற்ற பட்டியலில் சிறந்த புத்தகங்களில் ஒன்றாக பட்டியலிடப்பட்டுள்ளது.
# ஒரு கைப்பிடித் தூசி

## பின்புலம்

1903 ஆம் ஆண்டு ஆர்தர் வாக்கின் இளைய மகனாக ஏவலின் வாக் பிறந்தார். அவரின் தந்தை லண்டனில் உள்ள சாப்மேன் & ஹால் என்ற புத்தகப் பதிப்பகத்தின் நிர்வாக இயக்குநராக இருந்தார். ஆக்ஸ்போர்டில் உள்ள லேன்சிங் கல்லூரி மற்றும் ஹெர்ட்ஃபோர்ட் கல்லூரியில் படிப்பை முடித்த பின் எழுத்தாளர் ஆவதற்கு முன் வாக் மூன்றாண்டுகள் தனியார் ஆயத்த பள்ளிகளில் கற்பிக்கும் ஆசிரியர் பணியில் இருந்தார். அதன் பின் 1926 ஆம் ஆண்டில் வாக்கின் சிறுகதையான சமநிலை (The Balance), முதன்முதலாக வணிக ரீதியில் சாப்மேன் & ஹால் பதிப்பகத்தால் அச்சிடப்பட்டு வெளியிடப்பட்ட அவரது முதல் படைப்பாகும். இதன் பின் சிறிது காலம் டெய்லி எக்ஸ்பிரஸ் (Daily Express) நாளிதழில் செய்தியாளராகப் பணிபுரிந்தார்.
# எலிசபெத் இலாதா

**எலிசபெத் இலாதா** *(Elizabeth Lada)* ஓர் அமெரிக்க வானியலாளர் ஆவார். இவர்தன் ஆய்வில் "வளிம மூலக்கூற்று ஒண்முகில்களில் பொதிந்த முகிழ்நிலை பால்வெளிக் கொத்துகளின் தோற்றம், இயல்புகள், படிமலர்ச்சியில்" ஆர்வம் கொண்டுள்ளார். இவர் தனது மேரிலாந்து பல்கலைக்கழகப் பணிகளுக்காக அபுள் ஆய்வுநல்கையும் வென்றுள்ளார். இவருக்கு 1999 இல் தேசிய அறிவியல் அறக்கட்டளையின் வாழ்க்கைப்பணி விருதும் வழங்கப்பட்டது. இவர் 1998 இல் குடியரசுத் தலைவரின் அறிவியலாளர், பொறியியலாளர்களுக்கான தொடக்க வாழ்க்கைப்பணி விருதும் பெற்றுள்ளார்.
# எலிசபெத் இலாதா

## வாழ்க்கை

இவர் 1983 இல் யேல் பல்கலைக்கழகத்தில் இருந்து இயற்பியலில் இளமறிவியல் பட்டம் பெற்றார். இவர் 1990 இல் டெக்சாசு பல்கலைக்கழகத்தில் வானியலில் முனைவர் பட்டம் பெற்றார். Lada is currently Professor of Astronomy at the University of Florida.
# பிரான்செசு உலோவாட்டர்

**பிரான்செசு உலோவாட்டர்** *(Frances Lowater)* (1871? - 1956) ஒரு பிரித்தானிய அமெரிக்க இயற்பியலாளரும் வானியலாளரும் ஆவார். இவர் இங்கிலாந்தில் நாட்டிங்காமில் உள்ள பல்கலைக்கழகக் கல்லூரியிலும் கேம்பிரிட்ஜில் உள்ள நியூன்காம் கல்லூரியலும் படித்து தன் இளவல் பட்டத்தைப் பெற்றார். இவர் பின்னர் அமெரிக்காவுக்கு இடம்பெயர்ந்து பிரின் மாவர் கல்லூரியில் தன் முனைவர் பட்டத்தை 1906 இல் பெற்றார். இவர் த்ன் முனைவர் பட்ட ஆய்வின்போது இயற்பியல் ஆய்வக விளக்குநராகச் சேர்ந்து 1910 வரை தொடர்ந்து அப்பதவியில் இருந்தார். இவர் ஓராண்டு இல்லினாயிசில் அமைந்த வெசுட்டுபீல்டு கல்லூரியில் பணிபுரிந்தார். இவர் நான்காண்டுகளிராக்போர்டு கல்லூரியில் பணிபுரிந்தார். பிறகு வெல்லெசுலி கல்லூரிக்குச் சென்று தன் வாழ்க்கைப்பணி முழுவதும் அங்கேயே கழித்தார். இடையில்1910 முதல் 1911 வரை ஒராண்டுக்கு வெசுட்டர்ன் மகளிர் கல்லூரியல் கல்வி பயிற்றுவித்துள்ளார்.  
இவரது கதிர்நிரல் வரைவு ஆராய்ச்சி மீரா, ஆர் இலியோனிசு, ஆர் செர்பெண்டிசு, டீ செபீ ஆகிய விண்மீன்களில் நடத்தப்பட்டது. இவர் கந்தக ஈராக்சைடு உட்கவர் கதிர்நிரல்களை ஆய்வு செய்தார். இவர் தன் ஆய்வை யெர்க்கேசு வான்காணகத்தில் மேற்கொண்டார். இவர் அரசு வானியல் கழகத்திலும் இலண்டன் இயற்பியல் கழகத்திலும் ஆய்வுறுப்பினர் ஆவார்.<nowiki/> இவர் அரசு நிறுவனத்துக்கும் உறுப்பினராகத் தேர்வு செய்யப்பட்டார். இவர்1956 இல் இறந்தார்.
# புளோரன்சு பார்த்தீனியா இலெவிசு

**புளோரன்சு பார்த்தீனியா இலெவிசு** *(Florence Parthenia Lewis)* (செப்டம்பர் 24, 1877 – கிடைக்கவில்லை) ஓர் அமெரிக்க கணிதவியலாளரும் வானியலாளரும் ஆவார்.
# புளோரன்சு பார்த்தீனியா இலெவிசு

## இளமையும் கல்வியும்

இவர் கான்சாசைச் சேர்ந்த இசுகாட்டில் பிறந்தார். இவர் ஆசுட்டீனில் உள்ள டெக்சாசு பல்கலைக்கழகத்தில் சேர்ந்து 1897 இல் தன் இளவை பட்டத்தைப் பெற்றார். இராடுகிளிப் கல்லூரியில் த முதுவர் பட்டத்தை 1906 இல் பெற்றார். இவர் தன் முனைவர் பட்டத்தை வானியலிலும் கணிதவியலிலும் ஜான் ஆப்கின்சு பல்கலைக்கழகத்தில் பெற்றார்.
# புளோரன்சு பார்த்தீனியா இலெவிசு

## வாழ்க்கையும் ஆராய்ச்சியும்

இவர் தன் வாழ்க்கைப்பணி முழுவதும் தான் 1908 இல் பயிற்றுநராகச் சேர்ந்து பேராசிரியராகி கவுச்சர் கல்லூரியிலேயே 1938 இல் தகைமைப் பெராசிரியருமாகிப் பணிபுரிந்தார். இவர் இயற்கணித மாறிலிகளின் வடிவியல் விளக்கத்துக்காகப் பெயர்பெற்றவர் ஆவார்.
# புளோரன்சு பார்த்தீனியா இலெவிசு

## தகைமைகளும் விருதுகளும்

இவர் அமெரிக்கக் கணிதவியல் கழகத்தில் நீண்ட காலம் உறுப்பினராக இருந்துள்ளார். இவர் 1919 முதல் 1922 வரை நகரமன்ற உறுப்பினராகவும் இருந்துள்ளார். இவர் அமெரிக்க வானியல் கழகத்திலும் பசிபிக் வானியல் கழகத்திலும் உறுப்பினராக இருந்துள்ளார்.
# இந்தியாவிற்கு ஒரு பாதை (திரைப்படம்)

**இந்தியாவிற்கு ஒரு பாதை** (A Passage to India) என்பது 1984 ஆம் ஆண்டின் பிரித்தானிய காலத்தில் நடந்த நிகழ்வுகளை அடிப்படையாக கொண்டு **டேவிட் லீன்** என்பவரால் எடுக்கப்பட்ட ஒரு ஆங்கிலத் திரைப்படம். இதன் திரைக்கதை சாந்தா ராம ராவ் என்பவரின் நாடகத்தை ஒத்தும் மற்றும் இதே தலைப்பில் இ.எம். பிராஸ்டர் என்பவரால் எழுதப்பட்ட நாவலை ஒத்தும் உருவாக்கப்பட்டது.  
இந்தப் படம் லீனின் திரைப்பட வாழ்க்கையில் அவர் எடுத்த கடைசிப் படம் மற்றும் 1970 ஆம் ஆண்டு வெளிவந்த ரியான்னின் மகள் என்ற படத்திற்குப் பின் பதினான்கு ஆண்டுகள் இடைவெளிக்குப் பிறகு லீன் இயக்கிய படமும் ஆகும். லாரன்ஸ் ஆஃப் அரேபியாவிற்குப் பிறகு உலக அளவில் சிறந்த படம் என்று விமர்சகர்களால் பாராட்டப்பட்டத் திரைப்படமாக அமைந்தது. இந்தத் திரைப்படம் 11 அகாதமி விருதுகளுக்குப் பரிந்துரைக்கப்பட்டது. அதில் சிறந்த படம், லீனுக்குச் சிறந்த இயக்குநர் மற்றும் ஜூடி டேவிஸ்க்கு அவரின் கதாப்பாத்திரமான அடிலியா குவஸ்டர்ட்டுக்காகச் சிறந்த நடிகை கிடைத்தது. பெர்கி அஷ்கிர்ப்ட் சிறந்த துணை நடிகைக்கான அகாடமி விருதை மிசஸ் மூர் (Mrs Moore) என்ற பாத்திரத்தில் நடித்தமைக்காகப் பெற்றார், இந்த விருதை அவர் தனது 77 வது வயதில், சிறந்த துணை நடிகை விருதை வென்றார். மேலும் சிறந்த அசல் பின்னணி இசை கோர்வைக்காக மாரிஸ் ஜாரே தனது மூன்றாவது அகாடமி விருது வென்றார்.
# இந்தியாவிற்கு ஒரு பாதை (திரைப்படம்)

## பின்புலம்

இ.எம். பிராஸ்டர் இந்தியாவிற்கு ஒரு பாதை என்ற இந்தப் புதினத்தை அவர் இந்தியாவில் 1912 மற்றும் 1913 ஆண்டுகளின் இடைப்பட்ட காலத்தில் தங்கி இருந்தபோது எழுத ஆரம்பித்தார் (அப்போது அவர் ஒரு இந்திய இளைஞர் சையத் ரோஸ் மசூத் என்பவருக்கு லத்தின் மொழி கற்றுக் கொடுக்கும் போது அந்த இளைஞரால் ஈர்க்கப்பட்டார்) பின் புதினத்தை அவர் 1921 ஆம் ஆண்டு இந்திய மஹாராஜா ஒருவரின் செயலாளராக பணிபுரிந்த போது முடித்தார். இந்தப் புதினத்தின் முதல் பதிப்பு 6 சூன் 1924 ஆண்டு வெளிவந்தது. இந்த நாவல் பிராஸ்டரின் மற்ற நாவல்களை விட வேறுபட்டிருந்தது ஏனெனில் இதில் அரசியல் தாக்கம் மிக குறைவாக இருந்தது.  
இப்புதினத்தில் அவர் பிரித்தானியா மற்றும் இந்தியா இடையே உள்ள உறவைப் பற்றிய ஒரு சமநிலைப் பார்வை இருந்தது. மேலும் புதினத்தின் முடிவில் அந்த குகைகுள் என்ன நடந்தது என்பதைப் பற்றிக் கூறாமல் அதைப் புதினத்தைப் படிப்பவரின் எண்ணத்திற்கு விட்டுவிட்டார். அதனால் இந்தப் புதினம் இலக்கிய வட்டத்தில் மிகச் சிறந்த விமர்ச்சனத்திற்குள்ளானது. அது தவிர ஆங்கில இலக்கியத்தின் மிகச் சிறந்த படைப்பு என்ற பெயரும் பெற்றது.